Det længe ventede bredbåndsudspil fra regeringen er nu offentliggjort. Det indeholder 22 konkrete punkter.

Erhvervs- og vækstminister Annette Vilhelmsen (SF) og minister for by, bolig og landdistrikter Carsten Hansen (S) præsenterede på et fælles pressemøde onsdag regeringens bredbåndsudspil.Udspillet indeholder 22 konkrete initiativer, der samlet set vil understøtte bredbånd og mobildækning i hele Danmark."Regeringen lancerer i dag 22 konkrete initiativer, som skal give hele Danmark en digital infrastruktur i verdensklasse og skabe grundlaget for øget digitalisering og vækst," udtaler Annette Vilhelmsen i en pressemeddelelse.Et af de mere iøjefaldende punkter er omkring krav til uploadhastigheder , men også et hav af andre ting berøres i udspillet.Blandt andet har Skyline-konkursen, der kastede en flere danskere ud i et bredbåndsmareridt gjort indtryk.I hvert fald vil man undgå noget lignende en anden gang."Regeringen vil fremsætte forslag om ændring af teleloven, hvormed der muliggøres nøddrift, så borgere og virksomheder ikke risikerer at stå uden internetforbindelse fra den ene dag til den anden i tilfælde, hvor deres internetudbyder er gået konkursm" hedder det i udspillet.Også mulighederne for at sætte mobilmaster op, bliver berørt i udspillet.Samtidig skal kommunerne i offentlige udbud kunne stille krav om dækning ved indkøb af telefoniydelser."Erhvervs- og Vækstministeriet vil indgå i et samarbejde med SKI i forbindelse med genudbud af SKI's aftaler om telekommunikation, således at offentlige myndigheder kan stille krav om dækning ved indkøb under SKI," hedder det.Du kan læse overskrifterne på de 22 punkter herunder - og den tilhørende resumétekst fra rapporten.

Artiklen fortsætter på næste side...